钦定古今图书集成/明伦汇编/官常典/第091卷 > 惠王友能
## 钦定古今图书集成/明伦汇编/官常典/第091卷 > 惠王友能

按《五代史广王传》：“广王全昱次子友能，初封惠王，为
宋、滑二州留后，陈州刺史。所至为不法，奸人多依倚
之。而陈俗好淫祠左道，其学佛者自立一法，号曰上
乘，昼伏夜聚，男女杂乱。妖人毋乙、董乙，聚众称天子，
建置官属。友能初纵之，乙等攻劫州县，末帝发兵击
灭之。自康王友孜谋反伏诛，末帝始疏斥宗室，宗室”
皆反仄。贞明四年，友能以陈州兵反，犯京师。至陈留，
兵败，还走陈州。后数月降，末帝赦之，降为房陵侯。